ลือกันให้แซ่ด 16 ก.พ.
&#8220;จิตติ ตั้งสิทธิ์ภักดี&#8221; นายกสมาคมค้าทองคำเตรียมเซ็น&nbsp; MOU กับนิด้า เพื่อขอข้อมูลนำมาใช้ให้เป็นประโยชน์ต่อนักลงทุน&nbsp;
16 ก.พ. 2553

“จิตติ ตั้งสิทธิ์ภักดี” นายกสมาคมค้าทองคำเตรียมเซ็น  MOU กับนิด้า เพื่อขอข้อมูลนำมาใช้ให้เป็นประโยชน์ต่อนักลงทุน  
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 16 ก.พ. 2553 
qq...ตลาดหุ้นไทยไม่แจกอั่งเปานักลงทุน เทศกาลตรุษจีนตลาด หุ้นเพื่อนบ้าน 5 แห่งปิดทำการ พาบรรยากาศการลงทุนเงียบเหงา วอลุมบางเฉียบ



จิตติ
qq...ดัชนีปิด 689.09 จุด ร่วง 8.97 จุด มูลค่าการซื้อขายแผ่ว  7,617.79 ล้านบาท ต่างชาติทิ้ง 538 ล้านบาท  สถาบันในประเทศขาย 152 ล้านบาท
qq...ตลาดหุ้นไทยรูดหนัก ความกังวล การเมืองดุเดือดหลังมีการลอบวางระเบิดสถานที่ สำคัญหลายจุดในช่วง 10 วันอันตราย ใกล้วันตัดสินคดียึดทรัพย์อดีตนายกรัฐมนตรี พ.ต.ท.ทักษิณ ชันวัตร 26 ก.พ.นี้
qq...แถมนอกบ้านยังไม่เป็นใจเสียอีก ธนาคารกลางจีนสั่งธนาคารพาณิชย์สำรองเงิน อีก 0.5% เป็น 16.5% สำหรับแบงก์ใหญ่ ถือเป็นการปรับขึ้นครั้งที่ 2  ในรอบ 1 เดือน ทำนักลงทุนกังวลการฟื้นตัวของเศรษฐกิจโลกอีกครั้ง
qq...แต่ใช่ว่าหุ้นจะเฉาทั้งตลาด เล็งให้ดี หุ้นหลายตัวแววโชว์กำไรดี ปันผลงาม อย่างหุ้นมือถือ (ADVANC) เซอร์ไพรส์จ่ายปันผล พิเศษรวม 8.30 บาทต่อหุ้น ธนชาตคิดแล้วงานนี้ SHIN บริษัทแม่อาจแจกปันผลได้ถึง 3.28 บาททีเดียว ซื้อหุ้นตอนนี้รอรับผลตอบแทนประมาณ 11.40%
qq...หุ้นหลักทรัพย์ยังมีดีให้เล่น แม้รายได้ปีนี้อาจจะลดลงจากการใช้ค่าคอมมิชชันขั้นบันไดบ้างก็ตาม แต่หลายตัวน่าจะเอาตัวรอดไปได้ บล.เอเซียพลัส (ASP) พอร์ตลงทุนถือว่าแจ๋ว อาจปันผลงามๆ ให้เห็นจากวันก่อนบล.กิมเอ็ง (KEST) ปันผลครึ่งปีหลังหุ้นละ 1 บาทไปแล้ว
qq...ทองก็อยากขาย แต่ก็กลัวนักลงทุนมีความเสี่ยงเพราะขาดข้อมูล “จิตติ ตั้งสิทธิ์ภักดี” นายกสมาคมค้าทองคำ เลยเตรียมเซ็น  MOU กับนิด้า เพื่อขอข้อมูลนำมาใช้ให้เป็นประโยชน์ต่อนักลงทุน  คราวนี้จะเชียร์นักลงทุนซื้อหรือขาย มีข้อมูลแน่นปึ้ก!!